b'\n_START_ARTICLE_\nScuderia Torino\n_START_PARAGRAPH_\nScuderia Torino je nekdanje italijansko dirka\xc5\xa1ko mo\xc5\xa1tvo, ki je nastopalo na dirkah za Veliko nagrado med sezonama 1935 in 1940. Skupno so nastopili na enainsedemdesetih dirkah, na katerih so dosegli dve zmagi in \xc5\xa1e pet uvrstitev na stopni\xc4\x8dke. Z izjemo dirke za Veliko nagrado Nem\xc4\x8dije 1938, ko sta Pietro Ghersi in Piero Taruffi nastopila z dirkalnikom Alfa Romeo Tipo 308, je mo\xc5\xa1tvo vseskozi dirkalo z razli\xc4\x8dnimi tipi Maseratijev, 4C, 4CS, 4CM, 8CM, 6C-34, V8-RI, 6CM in 4CL. Edini zmagi za mo\xc5\xa1tva sta dosegla Carlo Felice Trossi na dirki Eifelrennen 1936 v razredu Voiturette in Armand Hug na dirki Coupe de la Commission Sportif 1939.'